CELEX: 32016R0177
Language: hr
Date: 2016-02-10 00:00:00
Title: Provedbena uredba Komisije (EU) 2016/177 оd 10. veljače 2016. o odobravanju aktivne tvari benzovindiflupira kao potencijalne tvari za zamjenu u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni priloga Provedbenoj uredbi (EU) br. 540/2011 (Tekst značajan za EGP)

11.2.2016   
            
            
               HR
            
            
               Službeni list Europske unije
            
            
               L 35/1
            
         PROVEDBENA UREDBA KOMISIJE (EU) 2016/177
   оd 10. veljače 2016.
   o odobravanju aktivne tvari benzovindiflupira kao potencijalne tvari za zamjenu u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni priloga Provedbenoj uredbi (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 24. u vezi s člankom 13. stavkom 2.,
   budući da:
   
               (1)
            
            
               U skladu s člankom 7. stavkom 1. Uredbe (EZ) br. 1107/2009 Francuska je 20. prosinca 2012. primila zahtjev od subjekta Syngenta Crop Protection AG za odobrenje aktivne tvari benzovindiflupira.
            
         
               (2)
            
            
               U skladu s člankom 9. stavkom 3. te Uredbe Francuska je, kao država članica izvjestiteljica, 15. veljače 2013. obavijestila podnositelja zahtjeva, ostale države članice, Komisiju i Europsku agenciju za sigurnost hrane (dalje u tekstu „Agencija”) o prihvatljivosti zahtjeva.
            
         
               (3)
            
            
               Država članica izvjestiteljica 25. ožujka 2014. Komisiji je dostavila nacrt izvještaja o procjeni, pri čemu je primjerak poslala i Agenciji, u kojem je procijenila može li se za tu aktivnu tvar očekivati da ispunjuje mjerila za odobravanje iz članka 4. Uredbe (EZ) br. 1107/2009.
            
         
               (4)
            
            
               Agencija je postupila u skladu s člankom 12. stavkom 1. Uredbe (EZ) br. 1107/2009. U skladu s člankom 12. stavkom 3. Uredbe (EZ) br. 1107/2009, zatražila je da podnositelj zahtjeva državama članicama, Komisiji i Agenciji dostavi dodatne informacije. Ocjena dodatnih informacija koju je pripremila država članica izvjestiteljica dostavljena je Agenciji u obliku ažuriranog nacrta izvještaja o procjeni u veljači 2015.
            
         
               (5)
            
            
               Agencija je 10. ožujka 2015. podnositelju zahtjeva, državama članicama i Komisiji dostavila svoj zaključak o tome može li se za aktivnu tvar benzovindiflupir očekivati da ispunjuje mjerila za odobravanje iz članka 4. Uredbe (EZ) br. 1107/2009 (2). Agencija je svoj zaključak stavila na raspolaganje javnosti.
            
         
               (6)
            
            
               Komisija je 13. srpnja 2015. Stalnom odboru za bilje, životinje, hranu i hranu za životinje predstavila izvješće o pregledu za benzovindiflupir i nacrt uredbe kojom se predviđa odobrenje tvari benzovindiflupir.
            
         
               (7)
            
            
               Podnositelju zahtjeva omogućeno je podnošenje primjedbi na izvješće o pregledu.
            
         
               (8)
            
            
               U odnosu na jednu ili više reprezentativnih uporaba najmanje jednog sredstva za zaštitu bilja koje sadržava aktivnu tvar, a posebno na uporabe koje su razmotrene i podrobno opisane u izvješću Komisije o pregledu, utvrđeno je da su mjerila za odobravanje iz članka 4. Uredbe (EZ) br. 1107/2009 ispunjena. Stoga se ta mjerila za odobravanje smatraju ispunjenima.
            
         
               (9)
            
            
               Međutim, Komisija smatra benzovindiflupir potencijalnom tvari za zamjenu u skladu s člankom 24. Uredbe (EZ) br. 1107/2009. Benzovindiflupir je dugotrajna i otrovna tvar u skladu s točkom 3.7.2.1., odnosno 3.7.2.3. Priloga II. Uredbi (EZ) br. 1107/2009, s obzirom na to da je vrijeme poluraspada u tlu i slatkovodnom sedimentu dulje od 120 dana te da je dugotrajna koncentracija bez učinka na slatkovodne organizme manja od 0,01 mg/L. Stoga benzovindiflupir ispunjuje uvjet utvrđen u točki 4. drugoj alineji Priloga II. Uredbi (EZ) br. 1107/2009.
            
         
               (10)
            
            
               Stoga je primjereno odobriti benzovindiflupir kao potencijalnu tvar za zamjenu.
            
         
               (11)
            
            
               U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je postaviti određene uvjete i ograničenja. Posebno je primjereno zatražiti dodatne potvrdne informacije.
            
         
               (12)
            
            
               U skladu s člankom 13. stavkom 4. Uredbe (EZ) br. 1107/2009 trebalo bi na odgovarajući način izmijeniti Prilog Provedbenoj uredbi Komisije (EU) br. 540/2011 (3).
            
         
               (13)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Odobrenje aktivne tvari koja se smatra potencijalnom tvari za zamjenu
   Aktivna tvar benzovindiflupir odobrava se u skladu s Prilogom I. kao potencijalna tvar za zamjenu.
   Članak 2.
   Izmjena Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 3.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. veljače 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  EFSA Journal 2015.;13(3):4043. Dostupno na internetu: www.efsa.europa.eu
   
      (3)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
   
      PRILOG I.
      
                  Uobičajeni naziv, identifikacijski brojevi
               
               
                  Kemijski naziv prema IUPAC-u
               
               
                  Čistoća (1)
                  
               
               
                  Datum odobrenja
               
               
                  Prestanak odobrenja
               
               
                  Posebne odredbe
               
            
                  Benzovindiflupir
                  CAS br.: 1072957-71-1
                  CIPAC br.: nema podataka
               
               
                  
                     N-[(1RS,4SR)-9-(diklorometilen)-1,2,3,4-tetrahidro-1,4-metanonaftalen-5-il]-3-(difluorometil)-1-metilpirazol-4-karboksamid
               
               
                  960 g/kg (50/50) racemat
               
               
                  2.3.2016.
               
               
                  2.3.2023.
               
               
                  Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu za benzovindiflupir, a posebice njegovi dodaci I. i II.
                  U toj cjelokupnoj ocjeni države članice moraju usmjeriti posebnu pozornost na rizik za vodene organizme.
                  Uvjeti uporabe prema potrebi obuhvaćaju mjere za smanjenje rizika.
                  Podnositelj zahtjeva mora dostaviti potvrdne informacije o sljedećem:
                  
                              1.
                           
                           
                              tehničkoj specifikaciji proizvedene aktivne tvari (na temelju komercijalne razine proizvodnje), uključujući relevantnost nečistoća;
                           
                        
                              2.
                           
                           
                              sukladnosti serija toksičnosti i ekotoksičnosti s potvrđenom tehničkom specifikacijom;
                           
                        
                              3.
                           
                           
                              učinku postupka pročišćavanja vode na vrstu ostataka prisutnih u površinskim vodama i podzemnim vodama kada se površinska odnosno podzemna voda zahvaća za vodu za piće.
                           
                        Podnositelj zahtjeva mora Komisiji, državama članicama i Agenciji dostaviti informacije iz točaka (1) i (2) do 2. rujna 2016., a informacije iz točke (3) u roku od dvije godine nakon donošenja smjernica za ocjenu učinka postupaka pročišćavanja vode na vrstu ostataka prisutnih u površinskim odnosno podzemnim vodama.
               
            
         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.
   
   
      PRILOG II.
      U dijelu E Priloga Provedbenoj uredbi (EU) br. 540/2011 dodaje se sljedeći unos:
      
         
                      
                  
                  
                     Uobičajeni naziv, identifikacijski brojevi
                  
                  
                     Kemijski naziv prema IUPAC-u
                  
                  
                     Čistoća (1)
                     
                  
                  
                     Datum odobrenja
                  
                  
                     Prestanak odobrenja
                  
                  
                     Posebne odredbe
                  
               
                     „4
                  
                  
                     Benzovindiflupir
                     CAS br.: 1072957-71-1
                     CIPAC br.: nema podataka
                  
                  
                     
                        N-[(1RS,4SR)-9-(diklorometilen)-1,2,3,4-tetrahidro-1,4-metanonaftalen-5-il]-3-(difluorometil)-1-metilpirazol-4-karboksamid
                  
                  
                     960 g/kg (50/50) racemat
                  
                  
                     2.3.2016.
                  
                  
                     2.3.2023.
                  
                  
                     Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu za benzovindiflupir, a posebice njegovi dodaci I. i II.
                     U toj cjelokupnoj ocjeni države članice moraju usmjeriti posebnu pozornost na rizik za vodene organizme.
                     Uvjeti uporabe prema potrebi obuhvaćaju mjere za smanjenje rizika.
                     Podnositelj zahtjeva mora dostaviti potvrdne informacije o sljedećem:
                     
                                 1.
                              
                              
                                 tehničkoj specifikaciji proizvedene aktivne tvari (na temelju komercijalne razine proizvodnje), uključujući relevantnost nečistoća;
                              
                           
                                 2.
                              
                              
                                 sukladnosti serija toksičnosti i ekotoksičnosti s potvrđenom tehničkom specifikacijom;
                              
                           
                                 3.
                              
                              
                                 učinku postupka pročišćavanja vode na vrstu ostataka prisutnih u površinskim vodama i podzemnim vodama kada se površinska odnosno podzemna voda zahvaća za vodu za piće.
                              
                           Podnositelj zahtjeva mora Komisiji, državama članicama i Agenciji dostaviti informacije iz točaka (1) i (2) do 2. rujna 2016., a informacije iz točke (3) u roku od dvije godine nakon donošenja smjernica za ocjenu učinka postupaka pročišćavanja vode na vrstu ostataka prisutnih u površinskim odnosno podzemnim vodama.”
                  
               
      
         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.